Kastaņbrūnā samtbeka
Kastaņbrūnā samtbeka (Xerocomus ferrugineus jeb Xerocomus spadiceus, agrāk arī Boletus ferrugineus) ir Latvijā reta beku dzimtas sēne, kuras augļķermeņi ir ēdami. Pēc DNS testiem šo sugu izveidoja no trīs Xerocomus spadiceus varietātēm, kuras tika atzītas par vienotu sugu, lai gan ievērojami atšķīrās pēc izskata. Iespējams, ka šo sugu vēl gaida izmaiņas sistemātikā.